ભાજપ શાસિત ગાંધીનગર તાલુકા પંચાયતની ૧૫મી જુલાઇના રોજ પ્રમુખના અધ્યક્ષસ્થાને સામાન્ય સભા મળી હતી. તેમાં કારોબારી અને સામાજિક ન્યાય સમિતિની રચના કરવામાં આવી હતી. ભાજપ હસ્તકની તાલુકા પંચાયતમાં કારોબારી અને સામાજિક ન્યાય સમિતિ ઉપર કોંગ્રેસે કબજો જમાવ્યો હતો. હવે આવતી કાલ તા.૧૦મીને મંગળવારે બન્ને સમિતિના ચેરમેનની ચૂંટણી યોજવામાં આવી છે. તે પછી બન્ને ચેરમેનનો પદગ્રહણ સમારોહ યોજાશે. તેમાં જિલ્લા કોંગ્રેસ કક્ષાએથી આપવામાં આવનાર મેન્ડેટ મુજબ ચેરમેન ચૂંટાઇ આવશે.